โอซนยอ

โอ โซ นยอ (เกาหลี: 오소녀) เป็นเกิร์ลกรุ๊ปฝึกหัดของค่าย Good Entertainment ที่มีศิลปินในค่ายเช่น Shinhwa ได้มีกำหนดการเปิกตัวปี 2007 นั้นมี ยูบิน (Wonder Girls), ยูอี (After School), ยังจีวอน, ชเวจีนา และฮโยซอง รวมตัวเป็นเกิร์ลกรุ๊ปในชื่อวง 'Five Girls' ผ่านทางรายการวาไรตี้ MTV 'Diary of Five Girls' แต่ก็ไม่ได้เปิดตัวเนื่องจากทางค่าย Good Entertainment มีปัญหาทางการเงิน จึงทำให้ได้มีการยุบค่ายและวงลงไป

สมาชิกที่มาแทน ฮยอนอา ซึ่งต้องออกจากวงไปเนื่องจากปัญหาสุขภาพนั้น เธอชื่อ ยูบิน Yoo Bin (คิมยูบิน) สาววัย 19 ปี ส่วนสูง 163 เซนติเมตร น้ำหนัก 45 กิโลกรัม ซึ่งภายหลังจากที่เธอเข้ามาเป็นสมาชิกใหม่นั้นเธอก็ยังเป็นสมาชิกที่มีอายุมากที่สุดในวงอีกด้วย

ยูบิน ไม่ใช่เด็กสาวที่ใหม่นักวงการเพลง แต่เธอได้เข้ารับการฝึกซ้อมอยู่ในด้านการร้องเพลงมาเป็นเวลานานถึง 2 ปีแล้วในค่าย JYP Entertainment และแนวที่เธอถนัดที่สุดก็คือแนวเพลงฮิพฮอพ ซึ่งดูเหมือนกับเข้ากับวงในขณะนี้พอดิบพอดี

และถึงแม้ว่า ยูบิน จะเป็นพี่คนโตในวง แต่สำหรับหัวหน้าวงแล้วคนที่ทำหน้าที่อยู่ก่อนคือ ซ็อนเย

ยูอี ได้เข้าร่วมเป็นสมาชิกในกลุ่ม After School พร้อมกับผลงานซิงเกิ้ลใหม่ล่าสุด 'DIVA'
การเข้าร่วมของ ยูอี ใน After School นั้นไม่ได้เป็นการเพิ่มสมาชิกเข้ามาในภายหลัง แต่ต้นสังกัดได้วางแผนนี้มาก่อนหน้านี้เป็นเวลานานแล้ว โดยสำหรับวง After School นั้นจะเป็นกลุ่มไอดอลนักร้องที่จะเปิดโอกาสให้มีการปรับเปลี่ยนตัวสมาชิกในวงได้ตลอดเวลา ทางด้านต้นสังกัดเปิดเผยว่า สำหรับสมาชิกใหม่ที่เข้ามาใน After School นั้นจะใช้คำว่า "นักเรียนใหม่" ส่วนสมาชิกที่ออกจากวงไปนั้นจะใช้คำว่า "เด็กจบการศึกษา" ซึ่ง ยูอี นั้นถือว่าเป็น "เด็กใหม่" คนแรกในกลุ่ม After School 
จีน่า (G.NA) อดีตหัวหน้าวง 'โอ โซ นยอ (Five Girls) ' เตรียมเดิบิวเป็นนักร้องเดี่ยวภายใต้ชื่อ 'G.NA'

G.NA (จีนา) เจ้าของฉายา 'เน็กซ์เจนดีว่า' ร่วมกับ เรน (RAIN) ดูเอ็ทในผลงานเพลง 'Things I Want to Do When I Have A Lover (애인이 생기면 하고 싶은 일/แออินนีเซงกิมยอนฮาโกชิพึนอิล) '

ด้วยความสามารถในด้านการขับร้องและรูปลักษณ์ที่ยอดเยี่ยมของเธอทำให้ จีน่า ได้รับความสนใจจากแฟนๆจนสามารถส่งชื่อตัวเองขึ้นอันดับที่ 1 ในชาร์ตคำค้นได้อย่างรวดเร็ว โดยเฉพาะกับยิ่งกับเพลงดิจิตอลซิงเกิ้ลแรกของเธออย่าง 'Things I Want to Do When I Have A Lover (애인이 생기면 하고 싶은 일) ' ที่จีน่าได้ร่วมดูเอ็ทกับเวิลด์สตาร์บี (เรน) ก็ยิ่งทำให้ทุกฝ่ายต่างให้การจับตามองกันอย่างถ้วนหน้าเลยทีเดียว

สำหรับเพลง 'Things I Want to Do When I Have A Lover' เป็นเพลงฟังสบายในสไตล์ Urban R&B ที่เน้นซาวน์ของกีต้าร์อะคูสติก ให้สัมผัสในแบบโรแมนติกผ่านเสียงร้องอันแสนหวานของจีน่าและเรนได้เป็นอย่างดี

อนึ่ง จีนา เคยเป็นหนึ่งในสมาชิกวง 'Five Girls' ร่วมกับเพื่อนๆอย่าง จีวอน, ยูอี (After School), ยูบิน (Wonder Girls) และจอนฮโยซอง (Secret) ซึ่งมีแผนเดบิวในปี 2550 อย่างไรก็ตามเนื่องจากปัญหาด้านการเงินของต้นสังกัดในตอนนั้นอย่าง GOOD EMG ส่งผลให้วงของเธอต้องถูกพักโครงการเดบิวไปอย่างน่าเสียดาย

สมาชิก T-ARA คือ จียอน (JI YEON), อึนจอง (EUN JUNG), ฮโยมิน (HYO MIN), จีวอน (JI WON) และ จีแอ (JI AE) รวมทั้งหมด 5 สาวที่มาพร้อมกับความสดใสท่ามกลางความสาวอย่างเต็มตัว

จียอน ขณะนี้กำลังศึกษาอยู่ในชั้นปีที่ 4 โรงเรียนมัธยมหญิงเฮฮวา โดยก่อนหน้านี้เธอได้รับการถูกคัดเลือกให้เป็นพรีเซ็นเตอร์แบรนด์ SMART เมื่อปี 2551 ร่วมกับพรีเซ็นเตอร์หลักอย่าง ชายนี่ (SHINee) อยู่ในเวลานี้ รวมถึงมิวสิกวิดีโอใหม่ในเพลง 'I LOVE YOU' ของ SG Wannabe เธอก็ได้รับบทเป็นนางเอกสาว

นอกจากเธอแล้วอีก 4 สมาชิกในวง ยังมีความสามารถทั้งด้านการร้องเพลง แดนซ์ และการแสดงกันโดยถ้วนหน้า ซึ่งทางด้าน อึนจอง เมื่อปีที่แล้วเธอเคยร่วมแสดงในภาพยนตร์ 'Death Bell' และก็กำลังมีงานละครเข้ามาด้วยเช่นกัน

จีวอน เคยร่วมแสดงในภาพยนตร์ 'Death Bell', 'A Sad Story Than Sadness', ฮโยมิน เคยร่วมแสดงในมิวสิกดราม่า 'Heaven' ของ FTIsland, ส่วน จีแอ นั้นก็มีภาพลักษณ์ที่งามเป็นอย่างมาก

ต้นสังกัดทีอาร่าเปิดเผยเมื่อวันที่ 3 มิถุนายน 2552 กล่าว "เป้าหมายของเราเพื่อเป็นการเพิ่มความแข็งแกร่งในด้านความหลากหลายของสมาชิกให้มากยิ่งขึ้น ส่งผลให้เราตัดสินใจปรับเปลี่ยนตัวสมาชิก 2 คนในวง ประกอบไปด้วย จีแอ และ จีวอน ครับ"

สำหรับหนึ่งในสมาชิกใหม่ที่ถูกคัดเลือกไปเมื่อปลายเดือนพฤษภาคมที่ผ่านมานั้น เธอเป็นลูกสาวของจ อนยองรก อดีตนักร้องไอดอลยุค 80 ชื่อดังอย่าง จอนโบรัม ต้นสังกัดกล่าว "จนถึงเวลานี้ T-ARA มีสมาชิกประกอบไปด้วย จียอน อึนจอง ฮโยมิน และ จอนโบรัมครับ ส่วนอีกหนึ่งคนนั้นเราจะประกาศให้ทราบเร็วๆนี้"

เมื่อปีที่แล้ว จอนโบรัม เคยเผยวิดีโอให้เห็นความสามารถในด้านการเต้นจนชาวเน็ตต่างจับตามองกันถ้วนหน้า อีกทั้งในปีเดียวกัน เธอยังได้เคยได้ร้องเพลงรีเมคอย่าง '그 후론' ซึ่งเป็นฝีมือการแต่งของพ่อเธอเองอีกด้วย [

ทีมงานในวงการบันเทิงเปิดเผยว่าขณะนี้จีวอนเป็นศิลปินฝึกหัดในต้นสังกัดบันเทิงแห่งหนึ่งและกำลังอยู่ในระหว่างการเตรียมงานอัลบั้มชุดแรกอย่างลับๆ โดยเร็วที่สุดเธอจะสามารถเดบิวได้ภายในช่วงครึ่งปีแรกนี้

ถ้าจีวอนได้เดบิวจะส่งผลให้สมาชิกวงโอโซนยอได้เข้ามาสู่วงการบันเทิงทั้งหมด ก่อนหน้านี้สมาชิกโอโซนยอ อย่าง ยูบิน และยูอี รวมถึง จอนฮโยซอง และล่าสุด จีน่า ได้เดบิวเข้าสู่วงการบันเทิงพร้อมกับความสำเร็จเป็นอย่างมาก ยิ่งไปกว่านั้นแม้ว่าสมาชิกโอโซนยอจะแยกเดบิวกันคนละวง แต่กลับสามารถสร้างกระแสความร้อนแรงได้อย่างมาก ด้วยเหตุนี้จึงทำให้การเดบิวของ จีวอน ที่กำลังจะมาถึงนี้ ทุกฝ่ายจึงต่างให้การจับตามองกันอย่างไม่กะพริบตาเลยทีเดียว

ทางด้านจอนฮโยซองแห่ง Secret ก็ได้กล่าวสนับสนุนการเดบิวของสมาชิกคนสุดท้ายในวงโอโซนยออย่างจีวอนด้วยเช่นกัน เธอกล่าว "ฉันได้ยินว่าจีวอนใกล้จะเดบิวแล้ว มันต้องเจ๋งแน่" เธอกล่าวพร้อมยิ้ม

B2M Entertainment ต้นสังกัดของ อีฮโยริ (Lee Hyori) เปิดตัวเกิร์ลกรุ๊ปน้องใหม่ SPICA เมื่อวันที่ 3 มกราคม 2555

SPICA เกิร์ลกรุ๊ปน้องใหม่ ประกอบไปด้วย 5 สาว ยังจีวอน, พัคนาเร, คิมโบอา, พัคจูฮย็อน และคิมโบฮย็อง พวกเธอได้ผ่านการฝึกซ้อมเพื่อเตรียมตัวเดบิวมาเป็นเวลานาน เรียกได้ว่ามีความสามารถทั้งด้านการร้อง เต้น รวมถึงการประพันธ์ทำนองและคำร้องอย่างครบถ้วน

โดยเฉพาะเมื่อรวมกับอดีตสมาชิกวงโอโซนยออย่าง ยังจีวอน ที่ได้เดบิวเป็นคนสุดท้าย ก็ยิ่งช่วยเพิ่มความน่าติดตามให้กับแฟนคลับได้มากยิ่งขึ้น

จอนฮโยซอง เดบิวเข้าสู่วงการเพลงในฐานะหัวหน้าวง SECRET (จอนฮโยซอง ซงจีอึน ฮันซอนฮวา จิงเกอร์) โดยก่อนหน้านั้นเรียกได้ว่าเธอก็เคยมีกลุ่มแฟนกลับเป็นของตัวเองแล้ว เนื่องจากความสามารถและนิสัยส่วนตัวอันแสนน่ารัก

ปี 2548 ในรายการ Mnet 'Let's Coke PLAY Battle Shinhwa' เธอกลายเป็นที่รู้จักท่ามกลางแฟนๆครั้งแรกจากการเป็นผู้ชนะในรอบสุดท้ายของรายการ ซึ่งหลังจากนั้นเธอก็ได้ร่วมกับ ยูบิน (Wonder Girls), ยูอี (After School), ยังจีวอน, ชเวจีนา รวมตัวเป็นเกิร์ลกรุ๊ปในชื่อวง 'Five Girls' ผ่านทางรายการวาไรตี้ MTV 'Diary of Five Girls'

จอนฮโยซอง เปิดเผยว่า "ถึงแม้ว่าฉันจะรู้สึกขอบคุณแฟนๆทุกคนที่ให้ความสนใจในภาพลักษณ์ตั้งแต่ก่อนเดบิวแต่ฉันก็รู้สึกเขินๆเหมือนกันค่ะ" เสริม "ฉันเตรียมตัวอย่างหนักเพราะมีความฝันเป็นนักร้องมานานแล้วค่ะ ในวันข้างหน้าฉันจะพยายามตั้งใจทำงานในดีที่สุดในฐานะจอนฮโยซองแห่งซีเคร็ทค่ะ" เธอกล่าว